CELEX: 32007D0101
Language: mt
Date: 2007-02-14 00:00:00
Title: Deċiżjoni tal-Kummissjoni ta' l- 14 ta' Frar 2007 li temenda d-Deċiżjoni 2005/393/KE dwar żoni ristretti fir-rigward tal- bluetongue (notifikat taħt dokument numru C(2006) 416) Test b'rilevanza għaż-ŻEE

24.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               224
            
         DEĊIŻJONI TAL-KUMMISSJONI
   ta' l-14 ta' Frar 2007
   li temenda d-Deċiżjoni 2005/393/KE dwar żoni ristretti fir-rigward tal-bluetongue
   
   (notifikat taħt dokument numru C(2006) 416)
   (Test b'rilevanza għaż-ŻEE)
   (2007/101/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2000/75/KE ta' l-20 ta' Novembru 2000 li tistabbilixxi d-dispożizzjonijiet speċifiċi għall-kontroll u l-qerda tal-bluetongue
       (1), u b'mod partikolari l-Artikolu 8(3) tagħha,
   Billi:
   
               (1)
            
            
               Id-Direttiva 2000/75/KE tistabbilixxi regoli u miżuri ta' kontroll kontra l-bluetongue fil-Komunità, inkluż it-twaqqif ta' żoni ta' protezzjoni u ta' sorveljanza u l-projbizzjoni li annimali jħallu dawn iż-żoni.
            
         
               (2)
            
            
               Id-Deċiżjoni tal-Kummissjoni 2005/393/KE tat-23 ta' Mejju 2005 dwar żoni ta' protezzjoni u ta' sorveljanza fir-rigward tal-bluetongue u l-kundizzjonijiet li japplikaw għall-movimenti minn jew f'dawn iż-żoni (2) tipprovdi għad-demarkazzjoni ta' żoni ġeografiċi globali fejn iż-żoni ta' protezzjoni u ta' sorveljanza (“iż-żoni ristretti”) għandhom jiġu stabbiliti mill-Istati Membri fir-rigward tal-bluetongue.
            
         
               (3)
            
            
               Fis-7 ta' Diċembru 2006 l-Portugall għarraf lill-Kummissjoni bl-evidenza taċ-ċirkolazzjoni tal-vajrus f'għadd ta' żoni periferali ġodda fiż-żona ristretta.
            
         
               (4)
            
            
               Għalhekk iż-żona ristretta relatata mal-Portugall għandha tiġi estiża biex tikkunsidra l-qagħda meteoroloġika attwali f'dak ir-reġjun.
            
         
               (5)
            
            
               Id-Deċiżjoni 2005/393/KE għandha tiġi emendata skond dan.
            
         
               (6)
            
            
               Il-miżuri stipulati f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DIN ID-DEĊIŻJONI
   Artikolu 1
   L-Anness I għad-Deċiżjoni 2005/393/KE huwa emendat skond l-Anness għal din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, 14 ta' Frar 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 327, 22.12.2000, p. 74. Id-Direttiva kif emendata l-aħħar bid-Direttiva 2006/104/KE (ĠU L 363, 20.12.2006, p. 352).
   
      (2)  ĠU L 130, 24.5.2005, p. 22. Id-Deċiżjoni kif emendata l-aħħar bid-Deċiżjoni 2007/28/KE (ĠU L 8, 13.1.2007, p. 51).
   
      ANNESS
      L-Anness I tad-Deċiżjoni 2005/393/KE huwa emendat kif ġej:
      Il-lista ta' żoni ristretti fiż-żona E (serotip 4) li għandha x'taqsam mal-Portugall hija mibdula b'dan li ġej:
      
         “il-Portugall:
         
         
                     —
                  
                  
                     Id-Direzzjoni Reġjonali ta' l-Agrikultura ta' Algarve: il-concelhos kollha
                  
               
                     —
                  
                  
                     Id-Direzzjoni Reġjonali ta' l-Agrikultura ta' Alentejo: il-concelhos kollha
                  
               
                     —
                  
                  
                     Id-Direzzjoni Reġjonali ta' l-Agrikultura ta' Ribatejo e Oeste: il-concelhos kollha
                  
               
                     —
                  
                  
                     Id-Direzzjoni Reġjonali ta' l-Agrikultura ta' Beira Interior: il-concelhos ta' Penamacor, Fundão, Idanha-a-Nova, Castelo Branco, Proença-a-Nova, Vila Velha de Ródão u Mação.”